Vinland

Vinland var et af de tre områder, Leif den Lykkelige ifølge sagaerne opdagede ca. år 1000: Vinland, Markland og Helluland. Vinland kan både betyde græsland (tundra) og land med vin; Markland betyder skovland og Helluland betyder stenland. Leif den Lykkelige udforskede en opdagelse, Bjarke Herulfsøn havde gjort ca. 986, da han var kommet ud af kurs på vej til Grønland.

Vinland er det område, der er mest tvivl om. Det hedder om Vinland, at der var laks i åerne, og at der voksede druer. Men laks holdt til nordligere og de vilde vindruer sydligere.

Professor, dr.phil Gísli Sigurðsson har indsnævret mulighederne en del ved at benytte fund på bopladsen i L'Anse aux Meadows. Her udgravede han tre nødder og et stykke grå valnød (Juglans cineria), hvis nærmeste voksested er på sydsiden af Saint Lawrence-bugten. Samme sted finder man flodbred-vin (Vitis riparia) og en græsart, Elymus virginicus, som kan minde om hvede (mere præcist: spelt (Triticum spelta)) i akset. Ud fra det placerer han – forsøgsvis – "Vinland" ved Miramichi Bay. Kun arkæologisk forskning kan af- eller bekræfte den hypotese.

To opfattelser 
Hvis man har fundet vindruer i Vinland og har kendt planten, er det en rimelig antagelse, at navnet simpelthen betyder vindrue-land. Modsat er "vin" et gammelt nordisk ord, der betyder eng eller græsmark.

Hvis Vinland betyder græsland, så må det være et tundraområde, og hvis det betyder Vin-land, så må det ligge længere mod syd.

Vinland = græsland 

På gamle kort er Vinland en ø: Derfor mener mange, at øen Newfoundland er det bedste bud på stedets placering. Denne teori er styrket efter fundet af en vikinge-bosættelse i L'Anse aux Meadows på Newfoundland i 1960'erne, som kunne være stedet, hvor Leif den Lykkelige overvintrede, eller også kan det være biskop Erik, da man også fandt et bogbeslag (se Vinlandskortet). Andre mener, at det nordlige Labrador er græslandet. Og at Markland (det skovklædte sydlige Labrador) er det sydligeste af de områder, som man kender fra sagaerne.

Vinland = vindrue-land 

Dog mener andre, at Vinland må have været en del af fastlandet, og at det formentlig lå mere sydligt, da der groede vilde vindruer i området.

Det var en gammel opfattelse, at Jorden kun havde tre kontinenter, med et cirkelformet verdenshav uden om. Derfor måtte alt land i havet være øer. Derfor er vinland tegnet som en ø.

Det var Adam af Bremen, som var den første til at bruge navnet Vinland på skrift.

Litteratur 
 The Penguin Historical Atlas of the Vikings, John Haywood .
 Vinland 1000 år, Niels Vinding 
 Vikingernes sejlads til Nordamerika,

Se også 
 Christoffer Columbus
 Erik den Rødes saga
 Grønlandssagaen
 Helge Ingstad
 Viking
 Vikingetid
 Vinlandskortet
 Skálholt Vinlandskort

Eksterne henvisninger 

 Grænlendinga saga
 Science, Vol 289, Issue 5480, 723 , 4 August 2000: Columbus, Syphilis, and English Monks Citat: "...Now, paleopathologist Anthea Boylston of the University of Bradford and her colleagues have uncovered evidence of a local miniepidemic that predates Columbus's homecoming...Radiocarbon dating of the most obvious syphilis sufferer revealed that the man died between 1300 and 1450, well before Columbus's birth..."
 Archive.org backup: PBS: Secrets of the Dead. The Syphilis Enigma Citat: "...The earliest signs of syphilis in humans date back to about 2000 years ago, in remains found on the Colorado Plateau of North America...But who knows? There are many places throughout the world that have not been examined for skeletal evidence of syphilis..."
 Archive.org backup: Vejviser: Vinlanda: The Vinland Map on the Web
 Archive.org backup: Images from L'Anse aux Meadows 
 Die Wikinger in Neufundland 
 The National Museum of Natural History – Smithsonian Institution, Vikings: The north atlantic saga
 The National Museum of Natural History – Smithsonian Institution: Searching for archeological evidence of Vikings in Labrador and Newfoundland 
 Archive.org backup: VNLND: The Online Bibliography Materials on & about the Norse Discovery of North America. Maintained by Steve Smith
 Salmonsens Konversationsleksikon, 2. udgave, bind XXV (1928), s. 241-242; opslag: Vinland

Vikingetogter
Tidligere riger, stater, protektorater, kolonier og lande
Vikingetid i Canada